CELEX: 22013D0507(01)
Language: bg
Date: 2013-04-14 00:00:00
Title: Препоръка на съвместния Комитет ЕС-Палестинска власт от 14 април 2013 година относно изпълнението на Плана за действие Европейски съюз—Палестинска власт в рамките на Европейската политика за съседство

7.5.2013   
            
            
               BG
            
            
               Официален вестник на Европейския съюз
            
            
               L 125/34
            
         ПРЕПОРЪКА НА СЪВМЕСТНИЯ КОМИТЕТ ЕС-ПАЛЕСТИНСКА ВЛАСТ
   от 14 април 2013 година
   относно изпълнението на Плана за действие Европейски съюз—Палестинска власт в рамките на Европейската политика за съседство
   СЪВМЕСТНИЯТ КОМИТЕТ ЕС-ПАЛЕСТИНСКА ВЛАСТ,
   Като взе предвид Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга (1), и по-специално член 63, параграф 2 от него,
   като има предвид, че:
   
               (1)
            
            
               Съгласно член 70 от Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга, (наричано по-нататък „Споразумението“) страните предприемат необходимите общи или конкретни мерки за изпълнение на задълженията си по Споразумението и се грижат целите, заложени в Споразумението, да бъдат постигнати.
            
         
               (2)
            
            
               Страните по Споразумението постигнаха съгласие по текста на Плана за действие между Европейския съюз и Палестинската власт в рамките на Европейската политика за съседство (наричан по-нататък „План за действие ЕС—ПВ в рамките на ЕПС“).
            
         
               (3)
            
            
               Планът за действие ЕС—ПВ в рамките на ЕПС следва да допринесе за изпълнението на Споразумението посредством изготвянето и приемането на конкретни мерки за постигане на неговите цели.
            
         
               (4)
            
            
               Планът за действие ЕС-ПВ в рамките на ЕПС има двойната цел да определи конкретни мерки за осигуряване на изпълнението на задълженията на страните, посочени в Споразумението, и да осигури по-широка рамка за по-нататъшното укрепване на отношенията между Европейския съюз и Палестинската власт,
            
         ПРЕПОРЪЧВА на страните да изпълняват плана за действие ЕС—ПВ в рамките на ЕПС (2), доколкото това изпълнение е насочено към постигането на целите на Евро-средиземноморското временно споразумение за асоцииране в областта на търговията и сътрудничествотомежду Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга.
   
      Съставено в Брюксел на 14 април 2013 година.
      
         
            За Съвместния комитет ЕС-Палестинска власт
         
         
            Председател
         
         C. ASHTON
      
   
   
      (1)  ОВ L 187, 16.7.1997 г., стр. 3.
   
      (2)  http://register.consilium.europa.eu/pdf/en/12/st17/st17814.en12.pdf